open-index/open-wikipedia-markdown huggingface dataset:
Λίμνη Ίναρη

Η **λίμνη Ίναρη** (φινλανδικά: Inarijärvi/Inarinjärvi, βόρεια σάμι: Anárjávri, ίναρι σάμι: Aanaarjävri, σκολτ σάμι: Aanarjäuʹrr, σουηδικά: Enare träsk, νορβηγικά: Enaresjøen) είναι η μεγαλύτερη λίμνη της Λαπωνίας και η τρίτη μεγαλύτερη λίμνη της Φινλανδίας. Βρίσκεται στο βόρειο τμήμα της Λαπωνίας, βόρεια του Αρκτικού Κύκλου. Η λίμνη βρίσκεται 117-119 μέτρα πάνω από τη στάθμη της θάλασσας και ρυθμίζεται στο εργοστάσιο παραγωγής ηλεκτρικής ενέργειας Καϊτακόσκι στη Ρωσία. Η περίοδος παγώματος κανονικά εκτείνεται από τον Νοέμβριο έως τις αρχές Ιουνίου.

Τα πιο γνωστά νησιά της λίμνης είναι το Χάουτουουμαασααρι («Νησί Νεκροταφείο»), το οποίο χρησίμευε ως νεκροταφείο για τους αρχαίους Λάπωνες κατοίκους και το Ούκονκιβι («Πέτρα Ούκκο»), ιστορικό κέντρο θυσιών των αρχαίων κατοίκων της περιοχής. Συνολικά υπάρχουν πάνω από 3.000 νησιά. Πέστροφα, σολομός λίμνης, αρκτοσαλβελίνος, κορέγονος, θύμαλλος, πέρκα και λούτσος βρίσκονται στη λίμνη Ίναρη.

Η λίμνη καλύπτει 1.040 τετραγωνικά χιλιόμετρα. Αδειάζει προς το βορρά μέσω του Πάατσιοκι στο στόμιο του Βαράνγκερφιορδ, που είναι ένας κόλπος της θάλασσας του Μπάρεντς.

Ο Φίλιπ Πούλμαν, συγγραφέας της σειράς βιβλίων *[[Η Τριλογία του Κόσμου]]*, επέλεξε αυτή τη λίμνη να είναι το σπίτι της μάγισσας Σεραφίνας Πέκκαλα.

Το κοίλωμα της λίμνης είναι ένας τεκτονικός λάκκος οριοθετούμενος από ρήγματα ενεργά στον Καινοζωικό.

## Παραπομπές


Κατηγορία:Λίμνες της Φινλανδίας
GLD

Η συστάδα λατινικών χαρακτήρων **GLD** μπορεί να αναφέρεται σε:

* Κυβερνητικό Νομικό Τμήμα του Ηνωμένου Βασιλείου
* Κυβερνητικό Τμήμα Λογιστικής του Χονγκ Κονγκ
* Γλώσσα Νανάι, ομιλείται στη Ρωσία και Κίνα
Βάλγκα

Η **Βάλγκα** (, ) είναι πόλη στη νότια Εσθονία και η πρωτεύουσα της επαρχίας Βάλγκα. Πριν τον διαχωρισμό τους το 1920, η Βάλγκα και η πόλη Βάλκα στη βόρεια Λετονία ήταν μία πόλη. Τώρα είναι δίδυμες πόλεις. Η έκταση της Βάλγκα(ς) είναι 16,5 τ.χλμ. και της Βάλκα(ς) είναι 14,2 τ.χλμ. Οι πληθυσμοί τους είναι αντίστοιχα 11.999 κάτοικοι (2025) και 4.564 κάτοικοι (2024). Στις 21 Δεκεμβρίου 2007 αφαιρέθηκαν όλα τα συνοριακά σημεία διέλευσης και ανοίχτηκαν δρόμοι και περιφράξεις μεταξύ των δύο χωρών με τις δύο χώρες να συμμετέχουν στη Συμφωνία του Σένγκεν.

## Πληθυσμός

### Μεταβολή του πληθυσμού

### Εθνοτικές ομάδες

### Γλώσσες

## Παραπομπές


## Εξωτερικοί σύνδεσμοι

* 
*Βάλγκα/Βάλκα Εικονογραφήσεις και λεπτομερείς περιγραφές των συνόρων, κατά την περίοδο πριν από το Σένγκεν 

Κατηγορία:Πόλεις της Εσθονίας
Κατηγορία:Δήμοι της Εσθονίας
Κυβερνητικό Τμήμα Λογιστικής

Το **Κυβερνητικό Τμήμα Λογιστικής του [[Χονγκ Κονγκ]]** (ΚΤΛ, GLD) είναι υπεύθυνο για την εκτύπωση και δημοσίευση κυβερνητικών υλικών για την εξυπηρέτηση κυβερνητικών τμημάτων και υπηρεσιών, καθώς και το ευρύ κοινό.

Το ΚΤΛ ανέλαβε το παλιό ρόλο του Κυβερνητικού Εκτυπωτή του Χονγκ Κονγκ, αλλά σε αντίθεση με άλλους σύγχρονους κυβερνητικούς εκτυπωτές, η ευθύνη των κυβερνητικών πληροφοριών είναι στο Διαδίκτυο. Η Κυβέρνηση του Χονγκ Κονγκ δημιούργησε το Γραφείο του Κυβερνητικού Ανώτατου Αξιωματούχου Πληροφοριών (ΓΚΑΑΠ). Από την μεταβίβαση στη Κίνα, η κυβέρνηση του Χονγκ Κονγκ έχει προωθήσει αυτό που ονομάζει ηλεκτρονική διακυβέρνηση. Ο ρόλος του ΚΤΛ εξακολουθεί να είναι σημαντικός για όσους δεν έχουν πρόσβαση στο Διαδίκτυο και για υπηρεσίες που εξακολουθούν να απαιτούν έντυπο υλικό.

Υπάγεται στην Γραμματεία για το Εμπόριο και την Οικονομική Ανάπτυξη, λαμβάνοντας υπόψη ότι ο ΓΚΑΑΠ υπάγεται στην Δημοσιονομική Γραμματεία.

## Εξωτερικοί σύνδεσμοι
* Το γραφείο του Κυβερνητικού Ανώτατου Αξιωματούχου Πληροφοριών
* Κυβερνητικό Τμήμα Λογιστικής

Κατηγορία:Χονγκ Κονγκ
Κατηγορία:Οικονομία του Χονγκ Κονγκ
Σύροι

Οι **Σύροι** ή **Σύριοι** () ( ALA-LC: *al-sha‘ab al-Sūrī*; ), είναι οι κάτοικοι της Συρίας, οι οποίοι μοιράζονται κοινή Λεβαντίνικη Σημιτική καταγωγή. Η πολιτιστική και γλωσσική κληρονομιά του συριακού λαού είναι μείγμα τόσο των αυτοχθόνων στοιχείων όσο και των ξένων πολιτισμών που έχουν κατακτήσει (και εγκατασταθεί) τη γη και τους ανθρώπους της κατά τη διάρκεια χιλιάδων ετών. 

Η Αραβική Δημοκρατία της Συρίας είχε πληθυσμό σχεδόν 17 εκατομμυρίων το 2014, εκτός από 4 εκατομμύρια Σύριους πρόσφυγες. Η κυρίαρχη φυλετική ομάδα είναι οι Σύριοι απόγονοι των παλαιών αυτοχθόνων λαών που αναμιγνύονται με τους Άραβες και αναγνωρίζονται ως τέτοιοι εκτός από τους εθνοτικούς Αραμαίους. 

Η συριακή διασπορά αποτελείται από 15 εκατομμύρια άτομα συριακής καταγωγής οι οποίοι μετανάστευσαν στη Βόρεια Αμερική (Ηνωμένες Πολιτείες και Καναδάς), κράτη μέλη της Ευρωπαϊκής Ένωσης (συμπεριλαμβανομένης της Σουηδίας, της Γαλλίας και της Γερμανίας), τη Νότια Αμερική (κυρίως στη Βραζιλία, την Αργεντινή, τη Χιλή, τη Βενεζουέλα και την Κολομβία), τις Δυτικές Ινδίες, την Αυστραλία και την Αφρική.

Συχνά γίνεται σύγχυση του κατοίκου της Συρίας με τον κάτοικο της Σύρου, για τον οποίο κυριάρχησε ο όρος **Συριανός**. Το **Σύρος**, αρχικά, αναφερόταν στον κάτοικο της Συρίας ενώ το **Σύριος** στον κάτοικο της Σύρου. Αργότερα και λόγω τής αβεβαιότητας στη χρήση των όρων, **Σύρος** και **Σύριος** αναφέρονται στον κάτοικο της Συρίας.

## Εθνική ταυτότητα
Οι Σύροι είναι χωρισμένοι σε 3 βασικά εθνικές ταυτότητες: σε *Άραβες*, σε ''Ασσύριους/Αραμαίους''*,* και σε αυτούς που θεωρούν τους εαυτούς τους *μόνο Σύρους*. Η πλειοψηφία των μουσουλμάνων αλλά και ορισμένοι αραβόφωνοι χριστιανοί θεωρούν τους εαυτούς τους Άραβες. Η πλειοψηφία των χριστιανών αλλά και μια μειονότητα μουσουλμάνων θεωρούν τους εαυτούς τους Ασσύριους. Τέλος, υπάρχουν και κάποιοι Σύροι που αυτοπροσδιορίζονται ως αποκλειστικά Σύροι.

## Γλώσσα
Τα αραβικά είναι η επίσημη γλώσσα της Συρίας. Η διάλεκτος των αραβικής γλώσσας που ομιλείται στη Συρία λέγεται *Λεβαντίνικη*. Η *προφορική διάλεκτος* που χρησιμοποιούν οι Σύροι στην ομιλία δε θα πρέπει να μπερδεύεται με τη *γραπτή διάλεκτο*, την *Επίσημη Αραβική*, που βλέπουμε στην τηλεόραση, στο Διαδίκτυο, στις εφημερίδες και στα βιβλία .

Τα αραμαϊκά μιλιούνται επίσης στη Συρία. Η Δυτική Νεοαραμαϊκή ομιλείται σε 3 χωριά. Οι Ασσύριοι επίσης στα βορειοανατολικά μιλούν τη Σουραΐτ/Τουρόγιο, καθώς και τη Ασσυριακή Νεοαραμαϊκή στην κοιλάδα του Αβώρ. Η κλασσική Συριακή χρησιμοποιείται από τους χριστιανούς Σύρους στις θρησκευτικές λειτουργίες.

Τα αγγλικά και τα γαλλικά είναι επίσης ξένες γλώσσες που γνωρίζουν αρκετοί Σύροι. 

## Θρησκεία
Η μεγάλη πλειοψηφία των Σύρων ανήκουν στο Ισλάμ. Το 74% των Σύρων είναι Σουνίτες μουσουλμάνοι, ένα 12% είναι Αλεβίτες/ Σιίτες μουσουλμάνοι, ενώ ένα άλλο 10% είναι χριστιανοί.Οι χριστιανοί υπάγονται στην Εκκλησία της Αντιόχειας, στην Συριακή Ορθόδοξη Εκκλησία (Μιαφυσίτες) καθώς και στη Μελχιτική Εκκλησία. 

## Παραπομπές




Κατηγορία:Πληθυσμιακές ομάδες στη Συρία
Κατηγορία:Πληθυσμιακές ομάδες στη Μέση Ανατολή
Γλώσσα Νανάι

Η **γλώσσα Νανάι** (επίσης ονομάζεται **Γκολντ**, **Γκολντί**, ή **Χεζέν**) ομιλείται από τους Νανάι στη Σιβηρία, και σε πολύ μικρότερο βαθμό στην κινεζική επαρχία Χεϊλονγκτσιάνγκ όπου είναι γνωστό ως Χεζέ. Η γλώσσα έχει περίπου 1.400 ομιλητές από 17.000 εθνοτικούς Νανάι, αλλά οι περισσότεροι (ειδικά οι νεότερες γενιές) ομιλούν επίσης άπταιστα ρωσικά ή Κινέζικα, και ως επί το πλείστον χρησιμοποιούν μία από αυτές τις γλώσσες για επικοινωνία.

## Παραπομπές


Κατηγορία:Επαπειλούμενες γλώσσες
Κατηγορία:Τουνγκουζικές γλώσσες
Κατηγορία:Γλώσσες της Κίνας
Κατηγορία:Γλώσσες της Ρωσίας
Κατηγορία:Συγκολλητικές γλώσσες
Γλώσσα Γιακάν

Η **Γιακάν** είναι γλώσσα στο νησί Μπασιλάν στις Φιλιππίνες. Είναι η μητρική γλώσσα των Γιακάν, αυτόχθονες κάτοικοι καθώς και η μεγαλύτερη εθνοτική ομάδα στο νησί. Έχει συνολικά 110.000 φυσικούς ομιλητές. Παρά το γεγονός ότι βρίσκεται στις Φιλιππίνες, δεν είναι στενά συνδεδεμένη με άλλες φιλιππινέζικες γλώσσες αλλά συγγενεύει περισσότερο με μαλαϊκές γλώσσες και ενδεχομένως γλώσσες Μπαρίτο του Ινδονησιακού Βόρνεο και αυτές στη Μαδαγασκάρη και τη Μαγιότ.

## Βιβλιογραφία
*  

## Εξωτερικοί σύνδεσμοι
*Διαδικτυακό λεξικό Γιακάν-Αγγλικών

Κατηγορία:Γλώσσες των Φιλιππίνων
Γλώσσα Σεμπακούνγκ

Η **Σεμπακούνγκ Μουρούτ**, ή Σεμπακούνγκ, επίσης γνωστή ως Τίνγκαλαν, είναι μία από τις γλώσσες Σαμπαχάν του Βόρνεο που ομιλούνται από τους Τιντόνγκ. Ομιλείται από 3.200 άτομα στην Ινδονησία, ενώ υπάρχει εθνοτικός πληθυσμός που αριθμεί 2.000 άτομα στη Μαλαισία.

## Παραπομπές

Κατηγορία:Γλώσσες της Μαλαισίας
Κατηγορία:Γλώσσες της Ινδονησίας
Κατηγορία:Αυστρονησιακές γλώσσες
Συριανός (αποσαφήνιση)

Η ονομασία **Συριανός** μπορεί να αναφέρεται στα παρακάτω:

; Ως κύριο όνομα
* Συριανός - βυζαντινός στρατηγός

; Ως επίθετο
* Συριανός - αυτός που κατοικεί ή που κατάγεται από τη Σύρο
Ελαΐς η ελαιοφόρος

*Η *'Ελαΐς η ελαιοφόρος**'' είναι ελαιοφοίνικας με κοινή ονομασία **Αμερικάνικος ελαιοφοίνικας*'. Είναι ενδημικό σε περιοχές της [[Νότια Αμερική|Νότιας]] και [[Κεντρική Αμερική|Κεντρικής Αμερικής]] από την [[Ονδούρα]] έως τη βόρεια [[Βραζιλία]].

Αντίθετα προς τη συγγενή *Ελαΐδα τη Γουινήσια'', σπάνια καλλιεργείται εμπορικά για παραγωγή φοινικέλαιου. Αντικείμενο μελέτης είναι τα υβρίδια μεταξύ των δύο ειδών ως προς επιθυμητές ιδιότητες, όπως η ανθεκτικότητα σε ασθένειες και η περιεκτικότητα του ελαίου σε πολυακόρεστα λιπαρά οξέα.

## Βιβλιογραφία


Κατηγορία:Χλωρίδα της Βραζιλίας
Κατηγορία:Χλωρίδα του Παναμά
Κατηγορία:Χλωρίδα του Περού
Κατηγορία:Αρεκοειδή
Μπερτ Βάντεπουτ

Ο **Μπερτ Βάντεπουτ** (πλήρες ονοματεπώνυμο **Albert Edward** “**Bert**” **Vandeput**, Wandsworth, Λονδίνο, Ηνωμένο Βασίλειο, 9 Μαΐου 1915 – τέλη 1972) ήταν Βρετανός (με Ολλανδικές ρίζες) εικονογράφος και δημιουργός κόμικς. Σπούδασε ζωγραφική στη «Βασιλική Ακαδημία Τεχνών» και ακολούθως εξειδικεύθηκε στα σπορ, από το 1939 έως το 1950 στο Κολέγιο  «St. Francis Xavier»  του Λίβερπουλ. Από το 1948 είχε εγκατασταθεί στη βόρεια Ουαλία.

Ξεκίνησε την ενασχόλησή του με τα εικονογραφημένα περιοδικά στην αρχή της δεκαετίας του ’50, δημιουργώντας ή συνεισφέροντας σε πολλές σειρές για λογαριασμό των εντύπων «Tiger», «The Hotspur»,  «The Victor», «Smash» κ.α. όπως «Roy of the Rovers», «Wilson the Wonder Athlete», «The Team of the Doomed», «Gorgeous Gus», «The Wolf of Kabul», «Brian’s Brain», «Come Away the United», «Mystery Ice - Ace of the Arrows», «Dozy Danny – Football Star in the Making», «Jake’s Giant Killers», «The Team that Jack Built», «Limp Along Leslie», «Brampton Keys», «Behind the Crimson Door».

## Παραπομπές


Κατηγορία:Βρετανοί δημιουργοί κόμικς
Φρεντ Χολμς

Ο **Φρεντ Χολμς** (πλήρες ονοματεπώνυμο **Frederick T. Holmes**, Linsdale, Buckinghamshire, Ηνωμένο Βασίλειο, 12 Νοεμβρίου 1908 - 1994) ήταν Βρετανός καλλιτέχνης εικονογραφημένων εκδόσεων, δημιουργός κόμικς. Στα 15 του χρόνια εγκατέλειψε το σχολείο και ξεκίνησε να πουλάει σχέδιά του σε τοπικές εφημερίδες, όπως η «Weekly Post» του Μπέρμιγχαμ. Την επόμενη δεκαετία, του ’30 ήταν ήδη εικονογράφος μικρών ιστοριών κόμικς και καρτούν για την ίδια εφημερίδα, ενώ παράλληλα σπούδαζε ζωγραφική στο «British and Dominion School». Κατά τη διάρκεια του Β’ Π.Π. υπηρέτησε στη Βασιλική Αεροπορία, αποστρατευθείς το 1947. Το 1951 προσλήφθηκε στην εταιρεία «Amalgamated Press» όπου για λογαριασμό των περιοδικών «The Comet», «Film Fun», «Thriller Picture Library», «Lion», «Sun», «Tiger», «Knock-Out», «Playhour», «Jet», «Action» κ.α. δημιούργησε ή συνεισέφερε στις σειρές «Claude Duval, the Laughing Cavalier» (1953 – 1959), «Roy of the Rovers», «Buffalo Bill», «The Gay Gordons», «Billy the Kid», «Dick Turpin», «Rob Roy», «Captain Careless», «Sergeants Four», «Carson’s Cubs», «Dredger». Προς τα τέλη της δεκαετίας του ‘70 αποσύρθηκε από το χώρο, για λόγους υγείας.

## Παραπομπές


Χολμς Φρεντ
Χόννινγκσβογκ

Το **Χόννινγκσβογκ** (νορβηγικά: ) είναι η βορειότερη πόλη στην ηπειρωτική Νορβηγία. Βρίσκεται στο δήμο Νόρντκαπ στην κομητεία Φίνμαρκ. Η νομοθεσία που ισχύει από το 1997 αναφέρει ότι μια νορβηγική πόλη πρέπει να έχει τουλάχιστον 5.000 κατοίκους, αλλά το Χόννινγκσβογκ ανακηρύχθηκε πόλη το 1996, απαλλαγμένη έτσι από αυτή τη νομοθεσία, επομένως είναι επίσης και μια από τις μικρότερες πόλεις της Νορβηγίας. Η πόλη αυτή των 1,05 τετραγωνικών χιλιομέτρων έχει πληθυσμό 2.484 κατοίκους (2017) που δίνει στην πόλη πληθυσμιακή πυκνότητα των 2.366 κατοίκων ανά τετραγωνικό χιλιόμετρο.

Το Χόννινγκσβογκ βρίσκεται σε έναν κόλπο στη νοτιοανατολική πλευρά του μεγάλου νησιού Μάγκερεγια, ενώ το διάσημο Βόρειο Ακρωτήριο και το κέντρο επισκεπτών του βρίσκονται στη βόρεια πλευρά του νησιού. Το Χόννινγκσβογκ είναι λιμένας για κρουαζιερόπλοια, ειδικά τους καλοκαιρινούς μήνες. Ο ωκεανός χωρίς πάγο (νοτιοδυτικό τμήμα της θάλασσας Μπάρεντς) παρέχει πλούσια αλιεία και ο τουρισμός είναι επίσης σημαντικός για την πόλη. Ακόμη και στις 71°Β, πολλοί ιδιωτικοί κήποι στο Χόννινγκσβογκ έχουν δέντρα, αν και σπανίως είναι μεγαλύτερα από 3 έως 4 μέτρα.

## Συλλογή από τα μέσα

File:39 Honningsvåg.jpg
File:Honningsvåg 02.jpg
File:Honningsvag view 01.jpg
File:Honningsvaag Altsula.JPG
File:FISKERNES SERVICESTASJON, 5.jpg


## Δείτε επίσης
*Κατάλογος πόλεων της Νορβηγίας

## Παραπομπές


Κατηγορία:Πόλεις της Νορβηγίας
Φιλιππίνη Καρλότα της Πρωσίας

Η **Φιλιππίνη Καρλόττα της Πρωσίας** (*Philippine Charlotte von Preußen*, 13 Μαρτίου 1716 - 17 Φεβρουαρίου 1801) ήταν η σύζυγος του Καρόλου Α΄ του Μπράουνσβαϊγκ-Βόλφενμπυττελ. Ήταν εισηγμένη ως γυναίκα συνθέτης, καθώς πιστεύεται ότι είχε γράψει πορείες και άλλη μουσική.

## Βιογραφία
Γεννήθηκε στις 13 Μαρτίου 1716 στο Παλάτι του Βερολίνου και ήταν το έβδομο παιδί και τέταρτη κόρη του Φρειδερίκου Γουλιέλμου Α΄ της Πρωσίας και της Σοφίας Δωροθέας του Αννοβέρου, κόρης του Γεωργίου Α΄ της Μεγάλης Βρετανίας. Η Φιλιππίνη Καρλόττα ήταν λεπτή, μορφωμένη και παιδί φωτισμένο.

Στις 2 Ιουλίου 1733 η Φιλιππίνη Καρλόττα παντρεύτηκε τον Κάρολο Α΄ του Μπράουνσβαϊγκ-Βόλφενμπυττελ. Μαζί απέκτησαν δεκατρία παιδιά:
* Κάρολος Β΄ Γουλιέλμος Φερδινάνδος (1735 - 1806), παντρεύτηκε την Αυγούστα της Μεγάλης Βρετανίας και απέκτησαν 7 παιδιά.
* Γεώργιος Φραγκίσκος (1736 - 1737).
* Σοφία Καρολίνα (1737 - 1817), παντρεύτηκε τον Φρειδερίκο του Βρανδεμβούργου-Μπαϋρόιτ, δεν απέκτησαν παιδιά.
* Χριστιανός Λουδοβίκος (1738 - 1742).
* Άννα Αμαλία (1739 - 1807), παντρεύτηκε τον Ερνέστο Αύγουστο Β΄ της Σαξονίας-Βαϊμάρης-Άισεναχ και απέκτησαν 2 παιδιά.
* Φρειδερίκος Αύγουστος (1740 - 1805), παντρεύτηκε την Φρειδερίκη Σοφία Καρλόττα Αυγούστα της Βυρτεμβέργης-Ελς, δεν απέκτησαν παιδιά.
* Αλβέρτος Ερρίκος (1742 - 1761).
* Λουίζα (1743 - 1744).
* Γουλιέλμος Αδόλφος (1745 - 1770).
* Ελισάβετ Χριστίνα (1746 - 1840), παντρεύτηκε τον Φρειδερίκο Γουλιέλμο Β΄ της Πρωσίας, απέκτησαν 1 παιδί.
* Φρειδερίκη (1748 - 1758).
* Αυγούστα Δωροθέα (1749 - 1803), ηγουμένη του Αββαείου Γκάντερσχαϊμ.
* Λεοπόλδος (1752 - 1785).

Ο διπλός γάμος συμμαχία μεταξύ Πρωσίας και Μπράουνσβαϊγκ από το γάμο της με τον Κάρολο Α΄ και του αδελφού της Φρειδερίκου με την αδελφή τού Καρόλου, Ελισάβετ Χριστίνα του Μπράουνσβαϊγκ-Βόλφενμπυττελ-Μπέβερν οδήγησε σε μια μόνιμη συμμαχία των σημαντικότερων βορειο-γερμανικών Προτεσταντικών οίκων: της Πρωσίας και του Μπράουνσβαϊγκ.

Οι οικογενειακοί δεσμοί των δύο δυναστειών οδήγησαν στη συμμαχία του Μπράουνσβαϊγκ και της Πρωσίας κατά τον Επταετή Πόλεμο και στη σταδιοδρομία των γιων της Φιλιππίνης Καρλόττας στην πρωσική υπηρεσία.

Η Φιλιππίνη Καρλόττα απεβίωσε στις 17 Φεβρουαρίου 1801 στο Μπράουνσβαϊγκ σε ηλικία 84 ετών.

## Πρόγονοι


## Παραπομπές


Κατηγορία:Οίκος των Χοεντσόλερν
Κατηγορία:Οίκος των Γουέλφων
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες του Μπράουνσβαϊγκ-Βόλφενμπυτελ
Απομακρυσμένος μικρός πλανήτης

Ο όρος **απομακρυσμένος μικρός πλανήτης** χρησιμοποιείται από το Κέντρο Μικρών Πλανητών της Διεθνής Αστρονομικής Ένωσης όταν γίνεται συλλογική αναφορά στους μικρούς πλανήτες που βρίσκονται στο εξωτερικό Ηλιακό Σύστημα οι οποίοι συνήθως δεν θεωρούνται αστεροειδείς. Σε αυτούς περιλαμβάνονται οι πληθυσμοί των κενταύρων, των Τρωικών του Ποσειδώνα, και Μεταποσειδώνια αντικείμενα. Όλα τα μακρινά αντικείμενα έχουν ένα ημιμεγάλο άξονα (μέση απόσταση από τον Ήλιο) μεγαλύτερο από 6 ΑΜ, που είναι μόλις πέρα από τον πλανήτη Δία.

## Εξωτερικοί σύνδεσμοι

* Μακρινοί Μικροί Πλανήτες - Minor Planet Center
* Λίστα με τα Μακρινά αντικείμενα στο Minor Planet Center

Κατηγορία:Μεταποσειδώνια αντικείμενα
Κατηγορία:Ηλιακό Σύστημα
Κατηγορία:Κένταυροι (Αστρονομία)
Star Wars (Main Title)

To "**Star Wars (Main Title)**" είναι ένα ορχηστρικό κομμάτι του 1977, το οποίο γράφτηκε και ενορχηστρώθηκε από τον Τζον Γουίλιαμς. Είναι το βασικό μουσικό θέμα της σειράς ταινιών *[[Star Wars]]*. Η πρώτη του εκτέλεση έγινε από τη Φιλαρμονική Ορχήστρα Λονδίνου. Το κομμάτι έγινε hit στις Ηνωμένες Πολιτείες, με το single να φτάνει την 10η θέση στα Billboard Hot 100, καθώς και το νούμερο 13 των καναδικών charts. Το κομμάτι είναι ελαφρώς επηρεασμένο από το μουσικό θέμα της ταινίας *[[Έγκλημα χωρίς τιμωρία]]* (1944). Στη Β' πλευρά του single, κυκλοφόρησε και το κομμάτι Cantina Band. 

## Παραπομπές

Κατηγορία:Τραγούδια του 1977
Κατηγορία:Singles του 1977
Κατηγορία:Singles της 20th Century Fox Records
Κατηγορία:Συνθέσεις του Τζον Γουίλιαμς
Κατηγορία:Τραγούδια γραμμένα για ταινίες
Κοκοφοινικέλαιο

Το **κοκοφοινικέλαιο **είναι εδώδιμο φυτικό έλαιο που εξάγεται από τον καρπό ή την ψίχα των ώριμων καρύδων του κοκοφοίνικα. Επειδή έχει μεγάλη περιεκτικότητα σε κορεσμένα λιπαρά, αργεί να οξειδωθεί και είναι ανθεκτικό στην τάγγιση, με διάρκεια ζωής έως και 6 μήνες σε 24°C χωρίς να χαλάσει.

## Παραγωγή
Το κοκοφοινικέλαιο εξάγεται με ξηρή ή υγρή επεξεργασία.

### Ξηρή επεξεργασία
[μικρογραφία|Παραδοσιακή τεχνική παρασκευής κοκοφοινικέλαιο με μύλο κινούμενο από βόδι στις [Σεϋχέλλες]]
Στην ξηρή επεξεργασία τον ψαχνό του καρπού χωρίζεται από το περίβλημα και αφήνεται να αποξηρανθεί από τον ήλιο ή με θέρμανση σε καμίνια, οπότε λαμβάνεται η αποξηραμένη σάρκα () που ονομάζεται «κόπρα». Κατόπιν σύνθλιψης και εκχύλισης της κόπρας με διαλύτες λαμβάνεται το κοκοφοινικέλαιο και ένας πολτός με μεγάλη περιεκτικότητα σε πρωτεΐνες και φυτικές ίνες. Ο πολτός είναι ακατάλληλος για ανθρώπινη κατανάλωση και χρησιμοποιείται για σίτιση μηρυκαστικών. Δεν υπάρχει τρόπος εξαγωγής της πρωτεΐνης από τον πολτό. 

### Υγρή επεξεργασία
Στην υγρή επεξεργασία χρησιμοποιούνται ωμές καρύδες αντί για αποξηραμένη κόπρα, και οι πρωτεϊνες της καρύδας βρίσκονται στο περιεχόμενο γαλάκτωμα ελαίων και ύδατος. Το στάδιο ανάκτησης του ελαίου από το γαλάκτωμα είναι δύσκολο, παλαιά γινόταν με παρατεταμένο βράσιμο αλλά έτσι παραγόταν ένα αποχρωματισμένο και καθόλου οικονομικό προϊόν. Οι σύγχρονες τεχνικές περιλαμβάνουν φυγοκέντριση και στάδια προετοιμασίας με ψύξη, θέρμανση, οξέα, άλατα, ένζυμα, ηλεκτρόλυση, μαλάξεις, απόσταξη με υδρατμούς ή συνδυασμό μεθόδων. Η ξηρή επεξεργασία αποδίδει κατά 10–15% περισσότερο από την υγρή, και ως εκ τούτου θεωρείται πιο βιώσιμη. Οι υγρές μέθοδοι επεξεργασίας με σύγχρονα τεχνολογικά μέσα απαιτούν μεγάλες οικονομικές επενδύσεις σε αγορά εξοπλισμού, ενέργειας και  κόστη λειτουργίας.

Η καλή συγκομιδή των καρύδων (οι ώριμες καρύδες είναι 2 έως 20 μηνών) επηρεάζουν την αποτελεσματικότητα της ελαιοπαραγωγής. Η κόπρα που προέρχεται από ανώριμους καρπούς είναι δύσχρηστη στην επεξεργασία και παράγει υποδεέστερα προϊόντα με μικρότερες αποδόσεις.

Οι συμβατικές μηχανές επεξεργασίας ελαίων χρησιμοποιούν εξάνιο ως διαλύτη για να εξάγουν έως 10% περισσότερο έλαιο από ότι λαμβάνεται με απλούς μύλους και ελαιοτριβεία. Κατά τον εξευγενισμό το έλαιο καθαρίζεται από τα ελεύθερα λιπαρά οξέα για να ταγγίζει λιγότερο. Η διάρκεια ζωής του προϊόντος αυξάνεται με: περιεχόμενη υγρασία στην κόπρα 

## Εξωτερικοί σύνδεσμοι
* 

Κατηγορία:Μαγειρικά έλαια
Κατηγορία:Φυτικά έλαια
Ορλάνδος της Αραγονίας

Ο **Ορλάνδος / Ρολάνντ**, ισπαν. Orlando / Roland (1296 - 1361) από τον Οίκο της Βαρκελώνης-Σικελίας ήταν κυβερνήτης τού Παλέρμο (1343-45) και στρατηγός της Μεσσίνα.

## Βιογραφία
Ήταν ο δεύτερος από τους νόθους γιους τού Φρειδερίκου Β΄ της Σικελίας και της παλλακίδας του Σίβυλλας ντι Σορμέλλα.

Κατά τη βασιλεία τού πατέρα του έζησε στη σκιά της πολιτικής. Ανήλθε σε επιρροή στην Αυλή τού Πέτρου Β΄ (γιου τού Φρειδερίκου Β΄) και των Λουδοβίκου και Φρειδερίκου Γ΄ (γιων τού Πέτρου Β΄), ιδιαίτερα ως ηγέτης της Καταλανικής μερίδας, μετά την αποβίωση τού Ιωάννη δούκα τού Ραντάτσο.

Το 1339 πολεμούσε τους Καπετίδες-Ανζού της Νάπολης, που προσπαθούσαν να καταλάβουν το Τράπανι. Εκεί αιχμαλωτίστηκε, όμως τον Νοέμβριο τού 1340 ελευθερώθηκε χάρη στην επιρροή της Καμιόλα Τουρίνγκα, χήρας από τη Σιένα, στην οποία υποσχέθηκε να νυμφευτεί. Δεν το έκανε και εθεωρείτο αχάριστος από τους συγχρόνους του, συμπεριλαμβανομένου τού Βοκάκιου.

Το διάστημα 1343-45 ήταν κυβερνήτης τού Παλέρμο και το 1345 έγινε στρατηγός της Μεσσίνα. Υποστήριξε τον αδελφό του Ιωάννη δούκα τού Ραντάτσο ως αντιβασιλιά κατά την ανηλικιότητα τού ανιψιού του Λουδοβίκου της Σικελίας. Έπειτα την αποβίωση τού Ιωάννη, υποστήριξε την Ελισάβετ της Καρινθίας, χήρα τού αδελφού του Πέτρου Β΄. Εστάλη ως πρέσβης στη Σαρδηνία εκ μέρους τού Πέτρου Δ΄ της Αραγονίας το 1353. Συνέχισε να συνδράμει την Ελισάβετ κατά τη βασιλεία τού ανιψιού του Φρειδερίκου Γ΄.

Ήταν στρατιωτικός και στρατηγός κατά τους τελευταίους πολέμους μεταξύ των Οίκων της Βαρκελώνης και των Καπετιδών-Ανζού για την κατοχή της Σικελίας. Διακρίθηκε στη μάχη τού Άτσι και κατά την άμυνα της Μεσσίνα έναντι τού στρατού της Νάπολης. Το 1358 ανακατέλαβε την περιοχή από το Βιτσίνι ως την Άβολα της Σικελίας. Απεβίωσε σε μία αψιμαχία στην Καλτανισσέττα, κατά τον πόλεμο μεταξύ τού Φεντερίκο Κιαραμόντε και τού Φραντσέσκο Βεντιμίλια.

## Οικογένεια
Νυμφεύτηκε τη Μαρία ντε Στρομονκούρτ και είχε τέκνα:
* Αλφόνσο, βαρόνος της Άβολα.
* Φεντερίκο, βαρόνος της Άβολα.
* Χουάν, βαρόνος της Άβολα. Ο μόνος που είχε απογόνους.
* Σίβυλλα, παντρεύτηκε τον Μικέλε ντε Μπάβα βαρόνο τού Djar-il-Bniet in Dingli, Rabat στη Μάλτα και είχε απογόνους.

## Πρόγονοι


## Πηγές
* Giunta, Francesco. "Aragona, Orlando d'." In Alberto M. Ghisalberti, ed. Dizionario Biografico degli Italiani. Rome, 1961.

## Αναφορές


Κατηγορία:Οίκος της Βαρκελώνης
Ψυχοπαιδαγωγική

Η **Ψυχοπαιδαγωγική** είναι συνδυασμός των δύο κύριων κλάδων σπουδών, της παιδαγωγικής και της ψυχολογίας.

Μερικοί από τους πιο σημαντικούς συγγραφείς σε αυτό το πεδίο είναι οι Ζαν Πιαζέ, Ντέιβιντ Όσουμπελ, Τζερόμ Μπρούνερ και Λεβ Βιγκότσκι. Σημαντικές παρεμβάσεις έγιναν επίσης από την Μέρι Ουόρνοκ.

## Δείτε επίσης
* Αναπτυξιακή ψυχολογία
* Εκπαιδευτική ψυχολογία
* Θεωρία μάθησης (εκπαίδευση)

## Εξωτερικοί σύνδεσμοι
* Associação Brasileira de Psicopedagogia
* Espacio Psicopedagógico de Buenos Aires 
* Centro Latinoamericano de Psicopedagogía 
* https://web.archive.org/web/20110203052216/http://us.macmillan.com/psychopedagogy
* Psychopedagogy Degree 
* Polskie Towarzystwo Psychopedagogiczne (Polish Society Psychopedagogical)  

Κατηγορία:Εκπαιδευτική ψυχολογία
Κατηγορία:Παιδαγωγική
Φρειδερίκος Α΄ των Αθηνών

O **Φρειδερίκος Α΄ των Αθηνών**, (Ισπανικά ː *Federico I*, 1340 - 11 Ιουλίου 1355) μέλος του Οίκου της Βαρκελώνης ήταν Δούκας των Αθηνών, Δούκας των Νέων Πατρών και κόμης της Μάλτας (1348 - 1355).

## Βιογραφία

O Φρειδερίκος Α΄ των Αθηνών ήταν ο μόνος γιος τού Ιωάννη του Ραντάτσο Δούκα των Αθηνών και των Νέων Πατρών (Υπάτης) και της Καισάρειας, κόρης τού Πέτρου κόμη της Κασταλναζέττα. Διαδέχθηκε στην Ελλάδα τον πατέρα του που είχε αποβιώσει από επιδημία πανώλης (1348). 
Ο Φρειδερίκος Α΄ όπως και ο πατέρας του δεν επισκέφτηκε ποτέ τα δυο Ελληνικά δουκάτα του, διέμενε στην έδρα του το Ραντάτσο μια γραφική πόλη κτισμένη στην λάβα της Αίτνας. Τα ονόματα τους βρέθηκαν μονάχα σε έγγραφα που αφορούσαν την Ακρόπολη Αθηνών και τον ναό του Αρχαγγέλου Μιχαήλ στην Λιβαδειά.

Ο εκπρόσωπός του Μπλάσκο Β΄ της Αλαγκόνα τον πίεζε να επισκεφθεί το δουκάτο (1349), ο Φρειδερίκος Α΄ διόρισε τον Ρεμόν Μπερνάρντι ως Γενικό Βικάριο στα δυο δουκάτα αλλά οι βαρόνοι αντιστάθηκαν και ζήτησαν την αντικατάστασή του. Λίγο μετά ο Φρειδερίκος Α΄ απεβίωσε επίσης από την επιδημία πανώλης επτά έτη μετά τον πατέρα του.
Ήταν νέος και τάφηκε στο ναό της Αγάθης στο Παλέρμο.

## Πρόγονοι


## Παραπομπές
 		


## Πηγές

*Ιστορία της Φραγκοκρατίας εν Ελλάδι (1204-1566) / Ουίλιαμ Μίλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
*Setton, Kenneth M. (general editor) A History of the Crusades: Volume III — The Fourteenth and Fifteenth Centuries. Harry W. Hazard, editor. University of Wisconsin Press: Madison, 1975.
*Setton, Kenneth M. Catalan Domination of Athens 1311–1380. Revised edition. Variorum: London, 1975.

|-

Κατηγορία:Οίκος της Βαρκελώνης
Κατηγορία:Δουκάτο των Αθηνών
Βιντσιγκέρρα της Αραγωνίας

Ο **Βιντσιγκέρρα**, ισπαν. Vinciguerra (άκμασε 1355-1368) από τον Οίκο της Βαρκελώνης ήταν μέγας Σύμβουλος της Σικελίας, κόμης της Νοβάρα, της Καμμαράτα, βαρόνος τού Μιλιτέλλο, του Σαν Μάρκο και κύριος του Τέρμινι.

## Βιογραφία
Ήταν ο πρωτότοκος γιος τού Σάντσο βαρόνου τού Μιλιτέλλο (νόθου γιου τού Φρειδερίκου Β΄ της Σικελίας) και της Λουτσία Παλίτσι.

Το 1355 εξεγέρθηκε εναντίον τού εξαδέλφου του Φρειδερίκου Γ΄ της Σικελίας, όταν τον Δεκέμβριο τον έστειλε στο Πάττι ως κατεπάνω να υπηρετήσει ως τον Δεκέμβριο τού 1356. Εκεί με τον Γκεράο-Γουλιέλμο Ντε Σιντότ κατεπάνω τού Λίπαρι και τον Κορράδο Σπανταφόρα καστελλάνο τού Λίπαρι, συμμάχησε με τον μικρότερο αδελφό του Σαντσιόλο σε μία υπέρ των Καπετιδών-Ανζού της Νάπολης εξέγερση το 1357. Τον Μάρτιο τού 1359 διαφώνησε με τους Καπετίδες-Ανζού και συνέδραμε τον Φρειδερίκο Γ΄ για να καταστείλει ό,τι έμεινε από την εξέγερση. Αμείφθηκε με την κυριότητα τού Τέρμινι και την κομητεία της Νοβάρα το 1364, τα οποία ανήκαν στον πατέρα της Λουτσία Παλίτσι.

Από τον ανιψιό του Ματτιότο, γιο τού Σαντσιόλο, κληρονόμησε την κομητεία της Καμμαράτα το 1369. Το 1371 έγινε βαρόνος τού Μιλιτέλλο, το οποίο ανήκε στον πατέρα του και τού Σαν Μάρκο. Το διάστημα 1365-68 έγινε μέγας Σύμβουλος της Σικελίας, στη θέση τού Ενρίκο Ρόσσο. Το 1366 κτίστηκε το φρούριο και ο πύργος Βιντσιγκουέρρα στην Τζογιόζα Μαρέα, που φέρει το όνομά του. Επίσης έκτισε ένα κάστρο στην κορυφή τού Τζογιόζα Γκάρντια. Τον διαδέχθηκε ο γιος του Βαρθολομαίος.

## Οικογένεια
Είχε τέκνο:
* Βαρθολομαίος.

## Πρόγονοι

## Παραπομπές


## Πηγές
* Ghisalberti, Alberto M., ed. Dizionario Biografico degli Italiani: III Ammirato – Arcoleo. Rome, 1961.

Κατηγορία:Οίκος της Βαρκελώνης
Ιωάννης Φαδρίκ

Ο **Ιωάννης Φαδρίκ**, ισπαν. Juan Fadriq (απεβ. 1366) από τον Οίκο της Βαρκελώνης ήταν γενικός αντιπρόσωπος (vicar general) στο δουκάτο των Αθηνών & των Νέων Πατρών. 

## Βιογραφία
Ήταν γιος τού Αλφόνσο Φαδρίκ γενικού αντιπροσώπου στο δουκάτο των Αθηνών & των Νέων Πατρών (Υπάτης) και της Μαρούλλα ντα Βερόνα, κόρης και κληρονόμου τού Βονιφατίου κυρίου της Καρύστου & τού 1/3 της Ευβοίας.

Έγινε κύριος της Αίγινας και της Σαλαμίνας το 1350.. Αδέλφια του ήταν ο Πέδρο Φαδρίκ κύριος στο Λοιδωρίκι, τη Βιτρινίτσα, την Αίγινα & το Ζητούνι, ο Ιάκωβος Φαδρίκ διάδοχος του Πέδρο, ο Γουλιέλμος Φαδρίκ κύριος της Λειβαδιάς, ο Βονιφάτιος Φαδρίκ και η Σιμόνα, σύζυγος τού Γεωργίου Β΄ Γκίζι κυρίου της Τήνου & Μυκόνου.

## Πρόγονοι


## Παραπομπές


Κατηγορία:Οίκος της Βαρκελώνης
Βονιφάτιος Φαδρίκ

Ο **Βονιφάτιος Φαδρίκ**, ισπαν. Boniface Fadriq (απεβ. 1380) από τον Οίκο της Βαρκελώνης ήταν κόμης των Σαλώνων, βαρόνος της Καρύστου και κύριος τού Λοιδωρικίου, της Βιτρινίτσας & της Αίγινας.

## Βιογραφία
Ήταν ο πέμπτος γιος τού Αλφόνσο Φαδρίκ γενικού αντιπροσώπου (vicar general) στο δουκάτο των Αθηνών & των Νέων Πατρών (Υπάτης) και της Μαρούλλα ντα Βερόνα, κόρης και κληρονόμου τού Βονιφατίου βαρόνου της Καρύστου & τού 1/3 της Ευβοίας.

Το 1338 απεβίωσε ο πατέρας του ο Βονιφάτιος κληρονόμησε τη βαρονία της Καρύστου και μερικές κυριότητες στη Στερεά Ελλάδα. Έμεινε στη Σικελία ως το 1359, όταν ήλθε στην Ελλάδα για να διεκδικήσει τις ιδιοκτησίες του. Το 1365 πώλησε τη βαρονία της Καρύστου με όλες τις κώμες που της ανήκαν στη Βενετία, που την εποφθαλμιούσε αντί 6.000 δουκάτων.

Ο μεγαλύτερος αδελφός του Ιάκωβος Φαδρίκ είχε κληροδοτήσει στον Βονιφάτιο "όλα τα δικαιώματα και τις ιδιοκτησίες του" στο δουκάτο των Αθηνών, περιλαμβανομένης της κομητείας των Σαλώνων με τις κυριότητες τού Λοιδωρικίου, της Βιτρινίτσας (*Βετερανίτσα*), όχι όμως τού Ζητουνίου (Λαμίας) και τού *Σιδηροκάστρου* (στην Οίτη), που έδωσε στον γιο του Λουδοβίκο Φαδρίκ. Επίσης ο Ιάκωβος έδωσε την Αίγινα στον Βαρθολομαίο, που την παραχώρησε στον γιο του Πέτρο. Έτσι όταν το 1366 απεβίωσε ο Ιάκωβος, ο Βονιφάτιος και ο Λουδοβίκος έγιναν οι πιο ισχυροί αυθέντες των Καταλανικών κτήσεων. Αλλά δεν είχαν μεταξύ τους καλές σχέσεις, καθώς ο Λουδοβίκος έπληξε την εκχώρηση των πατρικών κτήσεων στον Βονιφάτιο και επικράτησε στη διένεξη: το 1375 ο Φρειδερίκος Γ΄ της Σικελίας τον αναγνώρισε ως γενικό αντιπρόσωπό του στο δουκάτο των Αθηνών & Νέων Πατρών και στη σύγκρουση που έγινε λίγο μετά, ο Λουδοβίκος υπερίσχυσε. Ο γιος τού Βονιφατίου, ο Πέτρος εξορίστηκε στην Αραγονία, όπου φυλακίστηκε· οι κτήσεις τού Βονφατίου κατασχέθηκαν και ο ίδιος ο Βονιφάτιος απεβίωσε ως τον Σεπτέμβριο τού 1380.

Το 1381 η χήρα του Ντουλτσία και ο άλλος του γιος Ιωάννης έλαβαν τη συγχώρεση τού Πέτρου Δ΄ της Αραγονίας για τον Βονιφάτιο και τους αποδόθηκαν οι κατασχεθείσες περιοχές. Δεν είναι γνωστό αν πράγματι ανέλαβαν τις ιδιοκτησίες τους.

## Οικογένεια
Νυμφεύτηκε τη Ντουλτσία και είχε τέκνα:
* Πέτρος, κύριος της Αίγινας.
* Ιωάννης.

## Πρόγονοι


## Πηγές
* Miller, William (1908). The Latins in the Levant, a History of Frankish Greece (1204–1566). New York: E.P. Dutton and Company.
Setton, Kenneth M. (1975). "The Catalans in Greece, 1311–1388". In Hazard, Harry W. A History of the Crusades, Volume III: The fourteenth and fifteenth centuries. Madison, Wisconsin: University of Wisconsin Press. pp. 167–224. ISBN 0-299-06670-3.



Κατηγορία:Οίκος της Βαρκελώνης
Βαρθολομαίος της Αραγονίας

Ο **Βαρθολομαίος**, ισπαν. Bartolomeo (άκμασε  ) από τον Οίκο της Βαρκελώνης-Σικελίας ήταν σενεσάλης της Σικελίας, κόμης της Καμμαράτα και κύριος πολλών περιοχών.

## Βιογραφία
Ήταν ο πρωτότοκος γιος τού Βιντσιγκουέρρα μεγάλου Συμβούλου της Σικελίας, κόμη της Καμμαράτα & Νοβάρα, βαρόνου τού Μιλιτέλλο & Σαν Μάρκο, κυρίου τού Τέρμινι.

Το 1380 διαδέχθηκε τον πατέρα του στην κομητεία της Καμαράτα με τα κάστρα Μόττα Σαντ Άγκατα και Πίετρα ντ' Αμίκο. Αντιτέθηκε στη διαδοχή της Σικελίας από τον Μαρτίνο Α΄ το 1390. Το επόμενο έτος σε συγκέντρωση βαρόνων στο Καστρονόβο διορίστηκε σενεσάλης της Σικελίας. Το ίδιο έτος έγινε κύριος των Φικάρρα, Ρατσούγια, Λιμπρίτσι, Γκαλάτι, Καλαταμπιάνο, Ολιβέρι, Πιράινο, Σαντ Άντζελο ντι Μπρόλο, Τορτόριτσι, Τσουππαρντίνο και Νάζο (με το κάστρο τού Κάπο ντ' Ορλάντο). Το 1393 εξεγέρθηκε ένοπλα, αλλά το 1396, με τη μεσολάβηση τού Γουλιέλμου Βεντιμίλια, υποτάχθηκε.

Το επόμενο έτος εξεγέρθηκε πάλι μαζί με τον Γουλιέλμο Ραϊμόνδο δε Μονκάδα και τον Αντώνιο ντε Βεντιμίλια κόμη τού Κολλαζάνο. Όταν ο Μαρτίνος Α΄ και ο πάπας τελικά συμφώνησαν, ο Βαρθολομαίος διέφυγε εξόριστος στην Αυλή τού Λαδισλάου της Νάπολης. Το 1400 εξόπλισε έναν στολίσκο σε μία προσπάθεια να επιστρέψει στη Σικελία, αλλά ηττήθηκε και επέστρεψε στην εξορία.

## Οικογένεια
Είχε τέκνο:
* Βαρθολομαία, παντρεύτηκε τον Ερρίκο Β΄ των Βεντιμίλια κόμη τού Γκεράτσι. Γιος της ήταν ο:
** Ιωάννης Α΄ αντιβασιλιάς της Σικελίας & τού δουκάτου των Αθηνών, κυβερνήτης της Νάπολης, μαρκήσιος τού Γκεράτσι, κόμης τού Μοντεσάρτσιο, κύριος των Μπιτόντο, Σκιάτσα, Τσεφαλού, κ.ά.

## Παραπομπές


## Πηγές
* Ghisalberti, Alberto M., ed. Dizionario Biografico degli Italiani: III Ammirato – Arcoleo. Rome, 1961.

Κατηγορία:Οίκος της Βαρκελώνης
Γλώσσα Παρά Αράρα

Η **γλώσσα Παρά Αράρα** (ISO 639-3: *aap*, Ethnologue: *aap*, Glottolog: *para1310*) είναι γλώσσα της γλωσσικής οικογενείας Καρίμπαν με χρήση στην περιοχή Παρά της Βραζιλίας. Χρησιμοποιείται από 340 ομιλητές σύμφωνα με τα στοιχεία του 2010, και για την γραφή της χρησιμοποιείται η λατινική γραφή. Σύμφωνα με μελέτη του 2010 οι ομιλητές αλλάζουν κάποιες λέξεις όταν απευθύνονται στα ζώα, με διαφοροποιήσεις ανάλογα με το είδος του ζώου.

## Παραπομπές


## Εξωτερικοί σύνδεσμοι
* 
* 
* 

Κατηγορία:Γλώσσες της Βραζιλίας
Ομάδα Πασιφάης

Η **ομάδα της Πασιφάης** είναι μια ομάδα ανάδρομων ακανόνιστων δορυφόρων του Δία που ακολουθούν παρόμοιες τροχιές με την Πασιφάη και πιστεύεται ότι έχουν κοινή προέλευση.

Οι ημι-άξονες της τροχιάς τους(αποστάσεις από τον Δία) κυμαίνονται μεταξύ 22,8 και 24,1 εκατ. χλμ. (το ίδιο εύρος με την ομάδα της Κάρμης), οι κλίσεις τους μεταξύ 144,5° και 158,3°, και οι εκκεντρότητες τους μεταξύ 0,25 και 0,43.
[μικρογραφία|375x375εσ|Αυτό το διάγραμμα παρουσιάζει τους μεγαλύτερους ακανόνιστους δορυφόρους του Δία. Από την ομάδα Πασιφάης, η Σινώπη και η Πασιφάη επισημαίνονται στην εικόνα. Η θέση ενός αντικειμένου στον οριζόντιο άξονα δείχνει την απόστασή του από τον Δία. Ο κατακόρυφος άξονας δείχνει την [Κλίση τροχιάς|κλίση. Η εκκεντρότητα υποδεικνύεται με κίτρινες μπάρες που απεικονίζουν τις μέγιστες και ελάχιστες αποστάσεις των αντικειμένων από το Δία. Οι κύκλοι απεικονίζουν το μέγεθος ενός αντικειμένουσε σύγκριση με τα άλλα.]]
Tα κύρια μέλη της ομάδας είναι τα εξής:

* Πασιφάη
* Σινώπη, τα δύο τρίτα του μεγέθους της Πασιφάης
* Καλλιρόη
* Μεγακλείτη
* Αυτονόη
* Ευρυδόμη
* Σπονδή

Η Διεθνής Αστρονομική Ένωση (IAU) δίνει ονόματα που τελειώνουν σε **-e** για όλους τους ανάδρομους δορυφόρους, συμπεριλαμβανομένων των μελών και αυτής της ομάδας.

## Προέλευση
Η Πασιφάη ομάδα πιστεύεται ότι έχουν σχηματιστεί όταν ο Δίας έπιασαν έναν [//en.wikipedia.org/wiki/Asteroid αστεροειδή] το οποίο στη συνέχεια χώρισε μετά από μια σύγκρουση. Ο αρχικός αστεροειδής δεν διαταράχθηκε σε μεγάλο βαθμό: το αρχικό σώμα υπολογίζεται πως ήταν 60&#x20;χιλιόμετρα σε διάμετρο, περίπου το ίδιο μέγεθος με την Πασιφάη. Άρα η Πασιφάη διατηρεί το 99% της μάζας του αρχικού σώματος. Ωστόσο, αν η Σινώπη ανήκει στην ομάδα, η αναλογία είναι πολύ μικρότερη, συγκεκριμένα 87%.Σε αντίθεση με τις ομάδες της Κάρμης και της Ανάγκης, η θεωρία της προέλευσης της ομάδας της Πασιφάης από μιά σύγκρουση δεν είναι αποδεκτή από όλες τις μελέτες. Αυτό συμβαίνει επειδή η ομάδα της Πασιφάης, ενώ όλα της τα μέλη έχουν παρόμοιος ημιάξονες τροχιάς, έχουν μεγαλύτερη διασπορά στις κλίσεις τους. Εναλλακτικά, η Σινώπη μπορεί να μην είναι ένα μέρος από τα απομεινάρια της ίδιας σύγκρουσης και αιχμαλοτίστηκε ανεξάρτητα, αντ ' αυτού. Οι διαφορές χρώματος μεταξύ των αντικειμένων (γκρι για την Πασιφάη, ανοιχτό κόκκινο για την Καλλιρόη και τη Μεγακλείτη) προτείνουν επίσης ότι η ομάδα θα μπορούσε να έχει μια πιο σύνθετη προέλευση από μία σύγκρουση.

αριστερά|μικρογραφία|300x300εσ|Το διάγραμμα συγκρίνει τα τροχιακά στοιχεία και τα σχετικά μεγέθη των κυρίων μελών της ομάδας της Παιφάης.

δεξιά|μικρογραφία|300x300εσ|Το διάγραμμα συγκρίνει την ευρεία διασπορά της ομάδας της Πασιφάης (κόκκινο) με τις πιο συμπαγείς ομάδες της Ανάγκης (μπλε) και Κάρμης (πράσινο).

## Σημειώσεις

## Αναφορές


Κατηγορία:Φυσικοί δορυφόροι Δία
Ιωάννης της Αραγονίας (πατριάρχης)

Ο **Ιωάννης**, ισπαν. Juan (1304 - 1334) από τον Οίκο της Βαρκελώνης ήταν αρχιεπίσκοπος τού Τολέδο (1319-28) και της Ταρραγόνα (1317-34). Επίσης Λατίνος πατριάρχης της Αλεξανδρείας (1328-34).

## Βιογραφία
Ήταν ο τρίτος γιος τού Ιακώβου Β΄ δούκα της Αραγωνίας και της Λευκής των Καπετιδών-Ανζού, κόρης τού Καρόλου Β΄ της Νάπολης.

Το 1319 έγινε αρχιεπίσκοπος τού Τολέδο και το 1327 αρχιεπίσκοπος της Ταρραγόνα. Το 1328 έπαυσε από τη θέση του στο Τολέδο και έγινε Λατίνος πατριάρχης της Αλεξανδρείας. Κράτησε τις δύο αυτές θέσεις, ώσπου απεβίωσε σε ηλικία 30 ετών.

Στη θέση τού πατριάρχη είχε διαδεχθεί τον Οντόνε Σάλα· τον Ιωάννη διαδέχθηκε ο Γκυγιώμ ντε Σανάκ.

## Πρόγονοι


## Παραπομπές


## Πηγές
* Patriarchate of Alexandreia

Κατηγορία:Οίκος της Βαρκελώνης
Ιάκωβος της Αραγωνίας (μοναχός)

Ο **Ιάκωβος της Αραγωνίας**, (Ισπανική γλώσσα : *Jaime*, 29 Σεπτεμβρίου 1296 - Ιούλιος 1334) από τον Οίκο της Βαρκελώνης ήταν διάδοχος στο Βασίλειο της Αραγωνίας αλλά προτίμησε να ακυρώσει τον γάμο του και να γίνει μοναχός. Ήταν ο πρωτότοκος γιος τού Ιακώβου Β΄ της Αραγωνίας και της Λευκής των Καπετιδών-Ανζού κόρης τού Καρόλου Β΄ της Νάπολης και δεύτερης από τις τέσσερις συζύγους του πατέρα του. Όταν η Λευκή ήταν έγκυος την άνοιξη του 1296 ο πατέρας του έστειλε και έφεραν έναν αξιόλογο ιατρό από το Παρίσι ο οποίος βοήθησε τη Λευκή στη γέννηση τού Ιακώβου. Ο ίδιος ο βασιλιάς επέβλεπε την υγεία τού διαδόχου, τού όρισε ιατρούς και τους ζητούσε αναφορές. Ακόμη και ο αρχιθαλαμηπόλος τού διαδόχου ήταν ιατρός. Όρισε τον Ιάκωβο ως γενικό πληρεξούσιο (procurator general) με τη δικαιοδοσία να χειρίζεται δικαστικές υποθέσεις στο όνομα τού βασιλιά. Το 1313 ο Ιάκωβος είχε σοβαρό πυρετό, αλλά το ξεπέρασε. Η συμφωνία τού αρραβώνα του με την Ελεονώρα από τον Καστιλιανό Οίκο της Ιβρέα έγινε το 1308 στο Μονρεάλ δε Αρίθα. Η συμφωνία ήταν μεγάλης σπουδαιότητας, καθώς η ενός έτους Ελεονώρα ήταν το πρώτο τέκνο τού Φερδινάνδου Δ΄ της Καστίλης.

Το 1312 η Ελεονώρα ήλθε στην Αραγωνία για να μεγαλώσει ως μελλοντική βασίλισσα. Όμως ο Ιάκωβος ήταν εξαιρετικά απροσδόκητος, την άνοιξη τού 1318, στα 22 έτη του, ανακοίνωσε στον πατέρα του ότι επιθυμούσε τη διακοπή τού αρραβώνα και την παραίτησή του από τη διαδοχή, ώστε να γίνει μοναχός, αν και δεν είχε δείξει ως τότε ενδιαφέρον για μία τέτοια ζωή. Ο εξοργισμένος πατέρας του προσπάθησε να τον αποτρέψει, αλλά χωρίς επιτυχία. Το καλοκαίρι ασθένησε από αποστήματα και πέρασε έτσι ασθενής το φθινόπωρο και το χειμώνα, αυτό το είχε ως πρόφαση για να μην επισκεφθεί τον πατέρα του, πράγμα που χειροτέρεψε τη σχέση τους. Οι διαδικασίες για την τελετή προχωρούσαν, παρά την αντίθεσή του, ο γάμος εορτάστηκε το 1319 στη Γανδέσα όμως ο Ιάκωβος αρνιόταν να τον ολοκληρώσει, ήταν 23 ετών και η σύζυγός του 12. Τελικά ο βασιλιάς ενέδωσε στο αίτημα τού γιου του. Σε μία συνέλευση των ευγενών στη μονή τού Αγ. Φραγκίσκου στην Ταρραγόνα στις 22 Δεκεμβρίου ο γάμος ακυρώθηκε, καθώς δεν είχε ολοκληρωθεί. Ο Ιάκωβος εισήλθε στο Τάγμα τού Αγ. Ιωάννη της Ιερουσαλήμ, αργότερα το άφησε για το τοπικό Τάγμα της Μοντέσα. Ο Ιάκωβος ήταν ασταθής και ακόλαστος και αυτό χειροτέρευε τις σχέσεις του με τον πατέρα του και ενόχλησε έντονα τον βασιλιά. Το 1327 απεβίωσε ο βασιλιάς και τον διαδέχθηκε ο δευτερότοκος γιος του Αλφόνσος Δ΄ της Αραγωνίας, ο οποίος, πρόσφατα χήρος, νυμφεύτηκε την Ελεονώρα το 1329. Ο Ιάκωβος απεβίωσε το 1334 σε ηλικία 38 ετών.

## Πρόγονοι


## Παραπομπές


## Πηγές
*McVaugh, Michael R. (2002). Medicine Before the Plague: Practitioners and Their Patients in the Crown of Aragon, 1285–1345. Cambridge University Press. pp.&nbsp;20, 21, 26. ISBN 0521524547.
*Sturcken, H.T. (1979). "The unconsummated marriage of Jaime of Aragon and Leonor of Castile (October 1319)". Journal of Medieval History. Cambridge University Press. 5 (3): 185–201.

Κατηγορία:Οίκος της Βαρκελώνης
Μω

Το ** Μω** () είναι γαλλική κοινότητα στον νομό της Σεν-ε-Μαρν, στη διοικητική περιοχή της Ιλ-ντε-Φρανς. Βρίσκεται 41,1 χιλιόμετρα βορειοανατολικά από το κέντρο του Παρισιού. Το Μω είναι υπονομός του τμήματος Σεν-ε-Μαρν. Το 2014 είχε πληθυσμό 53.526 κατοίκων.

Οι κάτοικοί του είναι γνωστοί ως Μελντουά ().

## Παραπομπές


Κατηγορία:Κοινότητες της Σεν-ε-Μαρν
Κατηγορία:Υπονομαρχίες της Γαλλίας
Γλώσσα Λομαβρέν

Η **Λομαβρέν** ( **) είναι σχεδόν εξαφανισμένη μικτή γλώσσα η οποία ομιλούταν από τους Λομ. Προέκυψε από γλωσσική επικοινωνία ανάμεσα σε μια γλώσσα που σχετίζονται με τα Ρομάνι και Ντομάρι και την αρμενική γλώσσα.

## Ονόματα
Η γλώσσα είναι επίσης γνωστή ως *(ντραμ) Μπόσα/Μποσά*.

## Γλωσσικά χαρακτηριστικά
Στερείται γραμματικού γένους και έχει 7 γραμματικές πτώσεις. Η γραμματική είναι στενά συνδεδεμένη με εκείνη της αρμενικής διαλέκτου του Ερζερούμ, αλλά το λεξιλόγιο είναι σχεδόν αποκλειστικά Ινδικής προέλευσης.

Παρακάτω αναφέρονται οι βασικοί αριθμοί στα Ρομάνι, Ντομάρι και Λομαβρέν, με τις μορφές στα περσικά και χίντι για λόγους σύγκρισης. Στα ρομάνι, οι λέξεις των αριθμών 7-9 προέρχονται από τα ελληνικά.

## Παραπομπές

Κατηγορία:Γλώσσες της Συρίας
Κατηγορία:Γλώσσες της Ρωσίας
Κατηγορία:Γλώσσες του Αζερμπαϊτζάν
Φρειδερίκος της Λούνα

Ο **Φρειδερίκος ντα Λούνα**, (ισπανική γλώσσα *Fadrique*, περί το 1401 – 29 Μαΐου 1438) από τον Οίκο της Βαρκελώνης ήταν κόμης της Λούνας στη Σαραγόσα και κύριος της Σεγόρβε. Έγινε ναύαρχος της Αραγωνίας-Σικελίας. Ήταν ο μόνος νόθος γιος τού Μαρτίνου Α΄ της Σικελίας και της ερωμένης του Τάρσια Ριτσάνι, που ο πατέρας του είχε αναγνωρίσει. Το 1403 ο Φρειδερίκος και η αδελφή του Γιολάντα (η μόνη νόθη κόρη τού Μαρτίνου Α΄ από άλλη ερωμένη του) έγιναν προστατευόμενοι τού Μαρτίνου της Αραγωνίας (πατέρα τού Μαρτίνου Α΄ της Σικελίας). Ο βασιλικός σύμβουλος Φρανσέσκ ντε Κασασάχα διατάχθηκε να μεταφέρει τα δύο παιδιά στη Βαρκελώνη για να τα φροντίσει. Η γιαγιά τους Μαρία δε Λούνα (σύζυγος τού Μαρτίνου της Αραγωνίας) ανέλαβε την ανατροφή και τη μόρφωσή τους. Αν και ήταν νόθα, ήταν τα μόνα εγγόνια τους, η Μαρία δε Λούνα απεβίωσε το 1406.

## Προοπτικές διαδοχής
Το 1409 ο πατέρας τους απεβίωσε και τον διαδέχθηκε ο πατέρας του Μαρτίνος της Αραγωνίας (ως Β΄ της Σικελίας). Οι δύο αδελφοί του πατέρα τους είχαν αποβιώσει πρόωρα. Έτσι ο Φρειδερίκος έγινε ο μόνος άρρην απόγονος τού Μαρτίνου της Αραγωνίας, ο οποίος ήταν πολύ στοργικός απέναντί του, ήξερε ότι ως νόθος, ο εγγονός του είχε ισχνή πιθανότητα διαδοχής. Πλησιέστερος άρρην συγγενής ήταν ο Ιάκωβος Β΄ κόμης τού Ουρζέλ, 2ος εξάδελφος τού Μαρτίνου Α΄ της Σικελίας.
Ο Μαρτίνος της Αραγωνίας ήθελε να τον διαδεχθεί ο Φρειδερίκος, τουλάχιστον στη Σικελία. Ζήτησε τη νομιμοποίησή του από τον πάπα, αλλά ο βασιλιάς απεβίωσε το 1410. Επειδή δεν είχε καθοριστεί ο διάδοχος, ακολούθησε μεσοβασιλεία. Το 1412 ο Φερδινάνδος των Τραστάμαρα, εξάδελφος τού Μαρτίνου Α΄ της Σικελίας, έγινε βασιλιάς της Αραγωνίας-Σικελίας σύμφωνα με τον συμβιβασμό τού Κάσπε. Οι ευγενείς της Σικελίας προτιμούσαν τον Φρειδερίκο, αλλά η πρότασή τους για μία ανεξάρτητη Σικελία απορρίφθηκε.

## Στρατιωτική σταδιοδρομία
Ο Φρειδερίκος έγινε κόμης της Λούνας και ναύαρχος. Έλαβε μέρος στην εκστρατεία στη νήσο Ντγιέρμπα της Τυνησίας υπό τη διοίκηση τού Πέτρου, δούκα τού Αλμπουρκέρκε (4ου γιου τού Φερδινάνδου Α΄) το 1425. Επίσης συνόδευσε τον στρατό τού Αλφόνσου (Ε΄) (1ου γιου τού Φερδινάνδου Α΄), όταν εισέβαλε στην Καστίλη για την απελευθέρωση του Ερρίκου, δούκα της Βιγιένα (3ου γιου τού Φερδινάνδου Α΄). Στη δεκαετία τού 1430 ο Φρειδερίκος ανακίνησε το δικαίωμα διαδοχής του με αποτέλεσμα να φυλακιστεί. Οι κτήσεις του, όπως η κομητεία της Λούνας και η πόλη τού Σεγόρβε, κατασχέθηκαν και απεβίωσε εγκάθειρκτος 37 ετών.

## Πρόγονοι

## Παραπομπές


## Πηγές
* Paul N. Morris: *Patronage and Piety Montserrat and the Royal House of Medieval Catalonia-Aragon*, Οκτώβριος 2000
* Grierson, Philip; Travaini, Lucia (1998): Medieval European Coinage: Volume 14, South Italy, Sicily, Sardinia: With a Catalogue of the Coins in the Fitzwilliam Museum, Cambridge. Cambridge University Press. ISBN 0521582318.
* Saiz Serrano, Jorge (2011): Caballeros del rey: Nobleza y guerra en el reinado de Alfonso el Magnanimo. Universitat de Valencia. ISBN 8437084334.

Κατηγορία:Οίκος της Βαρκελώνης
Υπογεγραμμένη

Η **υπογεγραμμένη** είναι διακριτικό που χρησιμοποιούνταν στις αρχαίες Ελληνικές διαλέκτους. Σημειωνόταν με ένα μικρό ιώτα (ι) κάτω από το ήτα ⟨η⟩, ωμέγα ⟨ω⟩ και άλφα ⟨α⟩ (δηλαδή μόνο σε μακρά φωνήεντα (η, ω) και στο διχρονο "α"). Αντιπροσωπεύει την προηγούμενη παρουσία ενός ιώτα [ι] μετά το φωνήεν, σχηματίζοντας μία λεγόμενη "μακρά δίφθογγο". Τέτοιες δίφθογγοι ήταν (δηλ. ηι, ωι, αι) - φωνολογικά διαφορετικές από τις αντίστοιχες "βραχείες" διφθόγγους (δηλ. ει, οι, ᾰι) - ήταν χαρακτηριστικό της αρχαίας ελληνικής στην προκλασική και κλασική εποχή. Χαρακτηριστικό είναι το ότι η υπογεγραμμένη μετατρέπεται σε προσγεγραμμένη όταν είναι σε φωνήεν στην αρχή λέξεως (π.χ. Ξενοφών, βιβλίο 2, παράγραφος 30: "Ἧι δ' ἡμέρᾳ" , αντί "ᾟ δ' ἡμέρᾳ").  

Η απόκλιση χάθηκε σταδιακά στην προφορά, μια διαδικασία που φαίνεται ότι είχε ήδη ξεκινήσει στην Αττική διάλεκτο από το 400 π.Χ. (π.χ. "ἐν τῶ θιάσῳ, αντί του "ἐν τῷ θιάσῳ") και καταλήγει σε πλήρη σίγηση τού -ι τον 1ο αιώνα π.Χ., με αποτέλεσμα το -ι να παραλείπεται τελείως στα κείμενα των παπύρων και των επιγραφών. Το κίνημα του Αττικισμού επαναφέρει στην γραφή το -ι ώς "παραγεγραμμένο ιώτα" (i adscriptum) στις καταλήξεις τών δοτικών, τής υποτακτικής κλπ. (π.χ. τῶι λόγωι, λέγηι), και εντέλει μεταβλήθηκε γραφικώς σε "υπογεγραμμένο ιώτα" (i subscriptum) από βυζαντινούς φιλολόγους τον 12ο αιώνα μ.Χ. 

Στην ελληνική γλώσσα, η λέξη υπογεγραμμένη είναι παθητική μετοχή του ρήματος υπογράφω.

## Παραδείγματα
220x220px|μικρογραφία|Η λέξη "ωδή" στη δοτική με υπογεγραμμένη|εναλλ.=|καθόλου
220x220px|μικρογραφία|Χωρίς υπογεγραμμένη|εναλλ.=|καθόλου

## Παραπομπές


## Βιβλιογραφία
* Γεώργιος Μπαμπινιώτης, Συνοπτική Ιστορία της Ελληνικής Γλώσσας, Αθήνα 2002. 

Κατηγορία:Ελληνικό αλφάβητο
Κατηγορία:Ελληνική γραμματική
Κατηγορία:Διακριτικά σημάδια
Θανατική ποινή στο Τατζικιστάν

Η **θανατική ποινή στο Τατζικιστάν** επιτρέπεται από το Άρθρο 18 του 1999 του Συντάγματος του Τατζικιστάν, το οποίο αναγράφει:

Η τελευταία γνωστή εκτέλεση έλαβε χώρα το 2004. Το ίδιο έτος, ο πρόεδρος Ιμομάλι Ραχμόν υπέγραψε μορατόριουμ στις εκτελέσεις.

Το Τατζικιστάν δεν έχει υπογράψει το Δεύτερο Προαιρετικό Πρωτόκολλο του Διεθνούς Συμφώνου για τα Ατομικά και Πολιτικά Δικαιώματα το οποίο αποσκοπεί στην κατάργηση της θανατικής ποινής.

## Παραπομπές


Τατζικισταν
Κατηγορία:Τατζικιστάν
Μαΐν Αμπντουλμαλίκ Σαΐντ

Ο **Μαΐν Αμπντουλμαλίκ Σαΐντ** (Maeen Abdulmalik Saeed, 1976-) είναι Υεμενίτης πολιτικός και πρωθυπουργός της Υεμένης από τις 15 Οκτωβρίου 2018. 

## Διορισμός στην πρωθυπουργία
Ο διορισμός του έγινε σε αντικατάσταση του απολυθέντα πρωθυπουργού Αχμέτ Ομπέιντ μπιν Νταγκρ, καθώς ο τελευταίος θεωρήθηκε για την τρέχουσα οικονομική κρίση και την πείνα που ταλανίζουν τη χώρα. 

## Επίθεση στο αεροδρόμιο
Στις 30 Δεκεμβρίου 2020 ένα αεροσκάφος, που μετέφερε τον Σαΐντ και άλλα μέλη της νεοσυσταθείσας κυβέρνησης της Υεμένης, προσγειώθηκε στο διεθνές αεροδρόμιο του Άντεν, ερχόμενο από τη Σαουδική Αραβία. Κατά την προσγείωση του αεροπλάνου, εξερράγησαν βόμβες και εν συνεχεία ένοπλοι άνοιξαν πυρ. Τουλάχιστον 22 άτομα σκοτώθηκαν και περισσότερα από άλλα 100 τραυματίστηκαν. Ο πρωθυπουργός μεταφέρθηκε σώος σε ασφαλές μέρος.

## Παραπομπές


Κατηγορία:Πρωθυπουργοί της Υεμένης
Κατηγορία:Ηγέτες εν ενεργεία
Bohemian Rhapsody (ταινία)

Το ***Bohemian Rhapsody*** είναι βρετανική-αμερικανική ταινία του 2018 σε σκηνοθεσία του Μπράιαν Σίνγκερ και σενάριο του Άντονι ΜακΚάρτεν. Αναφέρεται στο ροκ μουσικό συγκρότημα Queen και επικεντρώνεται στον τραγουδιστή τους, Φρέντι Μέρκιουρι, τον οποίο ενσαρκώνει ο Ράμι Μάλεκ.

## Πλοκή
Η ταινία αναφέρεται στην άνοδο του συγκροτήματος, στην περίοδο που ο Μέρκιουρι επιχείρησε να κάνει σόλο καριέρα και στην αναζωογόνηση της μπάντας στο Live Aid του 1985. Επίσης, αναφέρεται στη διάγνωση του Μέρκιουρι με AIDS.

## Διανομή
* Ράμι Μάλεκ ως Φρέντι Μέρκιουρι
** Άνταμ Ράουφ ως νέος Φαρόκ Μπουλσάρα / Φρέντι Μέρκιουρι
* Λούσι Μπόιντον ως Μέρι Όστιν
* Γκουιλίμ Λι ως Μπράιαν Μέι, βασικός κιθαρίστας των Queen
* Μπεν Χάρντι ως Ρότζερ Τέιλορ, ντράμερ των Queen
* Τζόζεφ Ματσέλο ως Τζον Ντίκον, κιθαρίστας των Queen
* Έινταν Γκίλεν ως Τζον Ρέιντ
* Τομ Χολάντερ ως Τζιμ Μπιτς
* Άλεν Λιτς ως Πολ Πρέντερ
* Μάικ Μάιερς ως Ρέι Φόστερ
* Ντέρμοτ Μέρφι ως Μπομπ Γκέλντορφ
* Μαξ Μπένετ ως Ντέιβιντ Μπόουι

## Παραπομπές


## Εξωτερικοί σύνδεσμοι

* Επίσημη ιστοσελίδα
* 

Κατηγορία:Βρετανικές ταινίες της δεκαετίας 2010
Κατηγορία:Αμερικανικές ταινίες της δεκαετίας 2010
Κατηγορία:Βρετανικές μουσικές ταινίες
Κατηγορία:Αμερικανικές μουσικές ταινίες
Κατηγορία:Βρετανικές βιογραφικές ταινίες
Κατηγορία:Αμερικανικές βιογραφικές ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Αγγλία
Κατηγορία:Αγγλόφωνες ταινίες
Κατηγορία:Queen
Κατηγορία:Ταινίες του 2018
Κατηγορία:Ταινίες παραγωγής Regency Enterprises
Κατηγορία:Ταινίες IMAX
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)